Timothy Olufosoye

Timothy Omotayo Olufosoye (an haife shi a c. 1907/1912 - 30 Oktoba 1992) shi ne Primate na farko na Cocin Najeriya. Ya yi aure kuma ya haifi ‘ya’ya da dama.

Jikan sarkin ƙabilu, mahaifinsa shine Kirista na farko a yankinsa. Ba a rubuta ranar haihuwarsa ba kuma an yi imanin an haife shi a tsakanin shekarun 1907 zuwa 1912. An horar da Olufosoye a matsayin malami kuma malamin makaranta a St. Andrew's College, Oyo, daga shekarun 1940 zuwa 1941.  Ya yi karatun addini a Melville Hall, a Oyo, daga shekarun 1945 zuwa 1946, ana naɗa shi diacon a ranar 15 ga watan Disamba, 1946 da limamin cocin Christ Church Cathedral, Legas, A ranar 21 ga watan Disamba, 1947.

Ya fara zama firist a Legas da Ondo, daga shekarun 1952 zuwa 1956, yana zama mazaunin canon, daga shekarun 1955 zuwa 1959, kuma farkon provost na Cathedral of Ondo, daga shekarun 1959 zuwa 1965. An naɗa shi bishop na farko na Afirka na Diocese na Gambia da Rio Pongas a ranar 10 ga watan Oktoba, 1965. Ya zama bishop na diocese na Ibadan, a Najeriya, a shekarar 1971. Da aka kirkiro Cocin Najeriya a matsayin lardin da ke cin gashin kansa a cikin kungiyar Anglican Communion, an zaɓe shi Archbishop na farko, a ranar 24 ga watan Fabrairun 1979, mukamin da ya rike har ya yi ritaya a watan Disamba 1986. A lokacin da yake rike da madafun iko, adadin majami’o’in lardinsa ya karu daga 16 zuwa 27.

 Manazarta 

 Hanyoyin haɗi na waje 

 Timothy O. Olufosoye a Dictionary of African Christian Biography